**A XIV. ZSINAT**

**ZSINATI TANÁCSÁNAK HATÁROZATAI**

**2016. FEBRUÁR 17.**

**A Zsinati Tanács határozata A MAGYARORSZÁGI REFORMÁTUS EGYHÁZ HITTANOKTATÁSI TÁMOGATÁS IGÉNYLÉSÉNEK, FOLYÓSÍTÁSÁNAK ÉS ELSZÁMOLÁSÁNAK RENDJÉRŐL SZÓLÓ ZST-137/2011.12.07. SZÁMÚ SZABÁLYRENDELETÉNEK MÓDOSÍTÁSÁRÓL (ZS.T- 71/2016.02.17.)**

1. A Zsinati Tanács a ZST-137/2011.12.07. számú határozattal elfogadott hittanoktatási támogatás igénylésének, folyósításának és elszámolásának rendjéről szóló szabályrendelet módosításáról szóló előterjesztést elfogadja.

2. A módosított Szabályrendelet 2016. március 1-jén lép hatályba.

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

 **AZ MRE HITTANOKTATÁSI TÁMOGATÁS IGÉNYLÉSÉNEK, FOLYÓSÍTÁSÁNAK ÉS ELSZÁMOLÁSÁNAK RENDJÉRŐL SZÓLÓ MÓDOSÍTOTT SZABÁLYRENDELETE**

**(A módosításokkal egységes szerkezetben)**

A Magyarországi Református Egyház alkotmányáról és kormányzatáról szóló 1994. évi II. törvény 6. §-a alapján – figyelemmel a református hittanoktatásról szóló 2007. évi II. törvény 1. § (3) bekezdésére, valamint a 14. § (1) bekezdésére – a Zsinati Tanács a református hittanoktatás finanszírozásának eljárási kérdéseiről az alábbi normákat állapítja meg.

**I. A hittanoktatás szervezése – a támogatás igénybevételére jogosultak köre**

1. §

1. A Zsinati Tanács a Magyarországi Református Egyház éves költségvetésében tervezi meg a református hittanoktatás szervezésével kapcsolatos bevételeket és kiadásokat.
2. Az egyházi költségvetésben meghatározott, a hittanoktatás szervezésével összefüggő támogatások igénybevételére jogosultak a hittanoktatás megszervezéséért felelős egyházközségek – a református hittanoktatásról szóló 2007. évi II. törvény [a továbbiakban Rht.] 11. § (1) bekezdésében meghatározott feltételek fennállta esetén az egyházmegyék – és intézmények:
	1. református köznevelési intézmények az egyház által fenntartott köznevelési intézményekben szervezett hittanoktatás alapján;
	2. a református egyházközségek illetve egyházmegyék [Rht. 11. § (1)] a más (az egyéb egyházi, valamint az állami, önkormányzati, alapítványi és magán) fenntartású köznevelési intézményekben szervezett hittanoktatás alapján;
	3. a református egyházközségek a nem köznevelési intézményekben szervezett illetve a gyülekezeti hittanoktatás alapján.
3. A református hittanoktatás szervezésében részt vevő egyházközségek, egyházmegyék és református köznevelési intézmények a belső egyházi jogi személyiségük azonosítására szolgáló törzsszámmal vesznek részt a hittanoktatás nyilvántartási rendszerében.
4. A törzsszámot a hittancsoportok azonosítása érdekében fel kell tüntetni a hittanoktatás támogatásának igénylésével és elszámolásával kapcsolatos dokumentumokon.

2. §

Mivel az egyházi költségvetésben a hittanoktatás anyagi fedezetét a Magyarország éves költségvetésében erre a célra biztosított keretösszeg adja:

1. az állami költségvetési támogatás tartós szüneteltetésével (a 60. napon), vagy megszűntetésével az 1. § (2) bekezdésében rögzített jogosultság hatályát veszti;
2. a jelen szabályrendeletben rögzített eljárási szabályok kizárólag az állami költségvetés végrehajtásával összefüggésben keletkezett jogi normákra és támogatási szerződésekre tekintettel alkalmazhatóak.

2/A. §

A Magyarországi Református Egyház költségvetése a Magyarország tárgyévi központi költségvetéséről szóló törvény alapján eltérő feltételekkel szabályozhatja:

1. a fakultatív hittanoktatás, illetve a református köznevelési intézményekben folyó kötelező hit- és erkölcstanoktatás, valamint
2. az állami iskolákban folyó erkölcstan tantárgy helyett kötelezően választható hit- és erkölcstan oktatás;

finanszírozását.

**II. Az igényjogosultságot megalapozó adatok és adathordozók**

3. §

 (1) A református hittanoktatás szervezésével összefüggő támogatások igénybevételének feltétele a hittanoktatásban részvevők, a hittancsoportok és a hittanoktatók adatainak nyilvántartása.

1. a hittanoktatásban részvevők adatai: név, születési év, lakcím, kiskorú gyermek, tanuló esetében a szülő (gondviselő) elérhetősége;
2. a hittancsoportok adatai: a hittancsoport elnevezése (pl. 9.a osztály vagy *„Lámpás Csoport”*), a hittanórák időpontja, pontos helyszíne, a hittanoktató neve, a hittanoktatásban részvevők névsora;
3. a hittanoktatók adatai: név, szakképesítés, állandó lakhely, adóazonosító jel, TAJ szám, a jogviszony jellege és időtartama, a főállású munkáltató (szolgálati hely) neve, székhelye és adószáma.

 (2) Az (1) bekezdésben nevesített, a református hittanoktatás szervezésével kapcsolatos adatok nyilvántartása a *„Létszámjelentő adatlap a hittanoktatás szervezéséhez”* c. nyomtatványon – valamint a Rht. 13. § szerinti hiányzási, haladási és osztályozó napló és a bizonyítvány értelemszerű kitöltésével – történik.

 (3) A hittanoktatásban résztvevő tanulók személyes adatainak a kezeléséért a református köznevelési intézmény esetében az intézményvezető, az egyházközség esetében a lelkipásztor, az egyházmegye esetében az esperes a felelős. Állami köznevelési intézményben a kötelezően választható hit- és erkölcstan tantárgy esetében az intézmény által biztosított napló, elektronikus napló akkor felel meg a feltételeknek, amennyiben biztosított az (1) a) pontban felsorolt adatok elérése a hit- és erkölcstanoktató számára.

 (4) A *„Létszámjelentő adatlap a hittanoktatás szervezéséhez”* c. adatlapok adatvédelmi szempontból felelős őrzése – amennyiben egyházkerületi szabályrendelet nem a püspöki hivatalt határozza meg – az esperesi hivatalban történik. A megőrzés ideje 5 esztendő.

**III. A támogatás igénybevételének szervezési feltételei**

4. §

A református hittanoktatás szervezésével összefüggő támogatás igénybevételének szervezeti feltételei:

1. a hittancsoportok szervezése *„A református hittanoktatási kerettanterv tárgyában”* hozott norma (Zs-243/2012.11.16. számú zsinati határozat) alapján történik, vagyis a heti óraszám a következőkben szabályozott módon minimum 1, maximum 2 óra lehet. A helyi tanterv meghatározásánál heti 1 óra esetén 36, heti 2 óra esetén 72 tanóra időkerettel kell számolni egy tanévben.
2. A csoportok minimális létszáma – amennyiben egyházkerületi vagy egyházmegyei szabályrendelet nem állapít meg magasabb létszámot – 7 fő lehet, ennek érdekében csoportösszevonásra is sor kerülhet. Indokolt esetben – a hittanoktatás szervezőjének kérésére– önálló csoportnak tekinthető a 7 fő alatti létszám is, melynek indokoltságát az illetékes egyházmegye elnöksége határozza meg.
3. Hittancsoportok összevonása a Református hittanoktatási kerettanterv tárgyában hozott norma (Zs-243/2012.11.16. számú zsinati határozat) alapján történhet. Ennek megfelelően a kerettanterv beosztásától azzal a megkötéssel lehet eltérni, hogy a tanulók az 1-4., 5-8. és 9-12. évfolyam minimális követelményszintjét az adott időszak végére elsajátítják.
4. Nem egyházi fenntartásban működő köznevelési intézményben szervezett hittancsoportok után heti 1 óra fizethető ki, melytől az egyházmegye engedélyével el lehet térni, amennyiben a hittanoktatás megszervezése ugyanazon hittancsoport számára heti két órában, két különböző napon kerül megszervezésre.
5. A nem református, de egyházi fenntartásban működő óvodákban szervezett hittancsoportok esetében csoportonként heti 1 óra, általános és középiskolákban működő hittancsoportok esetében heti 2 óra vehető figyelembe a kifizetés során, ha az iskola tantervében heti 2 órában szerepel a hittanoktatás. A Magyarországi Református Egyház költségvetésének tervezésekor e tanulócsoportokat kétszeresen kell figyelembe venni.
6. Amennyiben tanév közben bármely hittancsoport megszűnik, a hittanoktatást szervező egyházközség lelkipásztora vagy köznevelési intézmény intézményvezetője köteles azt tíz napon belül bejelenteni az illetékes esperesi hivatalnak.
7. Ha az állami iskolában szervezett kötelezően választható hit- és erkölcstanoktatáson túl az egyházközség eltérő időpontban gyülekezeti hittanórát is szervez, a támogatás megállapításánál a mindkét csoportba járó tanuló csak akkor vehető figyelembe, ha a helyi tanterv alapján kiadott egyházmegyei katechetikai előadói igazolás kifejezetten megállapítja, hogy a gyülekezeti hit- és erkölcstan új tartalmakkal kiegészíti az állami iskolába szervezett hit- és erkölcstanoktatást. Amennyiben ez a feltétel nem igazolható, akkor a tanulót az állami iskolai hittancsoportban kell figyelembe venni.
8. Az állami iskolában szervezett kötelezően választható hit- és erkölcstan oktatás tanulói csoportjainak kialakításakor nem lehet a csoportbontás alapja a tanulók gyülekezeti hovatartozása. Ilyen esetben a – több egyházközség területéről érkező tanulókból kialakított – vegyes csoportok oktatására a szervező egyházközség felkérheti az érintett egyházközségek lelkipásztorait, hittanoktatóit, akik az iskolai hit- és erkölcstan oktatása tekintetében együttműködnek.

5. §

A református hittanoktatás szervezésével összefüggő támogatás igénybevételének személyi feltételei:

1. a Rht. 5-9. § képesítési és alkalmazási feltételeinek maradéktalan betartása
2. lelkészi jogállású hittanoktatók esetében a következő maximális óraszámok érvényesülése:
3. önálló gyülekezeti lelkész esetében legfeljebb heti 15 óra, melytől az egyházkerület engedélyével lehet eltérni.
4. hatodéves gyakorlatát végző segédlelkész esetében legfeljebb heti 6 óra,
5. minden más esetben a lelkészi jogállású hittanoktató esetében legfeljebb a köznevelési törvényben a pedagógus munkakörre előírt neveléssel-oktatással lekötött munkaidő felső határa.

**IV. A támogatás igénylése, folyósítása és elszámolása**

**A) A 2/A § (1) bekezdése szerinti hittanoktatás esetén**

**A támogatás igénylése és folyósítása**

6. §

A református hittanoktatás szervezésével összefüggő támogatás igénylésének eljárásrendje:

1. A *„Létszámjelentő adatlap a hittanoktatás szervezéséhez”* c. nyomtatványt a Zsinati Oktatási Iroda augusztus 31-ig közzéteszi a Magyarországi Református Egyház hivatalos honlapján, illetve eljuttatja elektronikusan az esperesi hivatalok, valamint a református köznevelési intézmények számára.
2. A létszámjelentő adatlapot – a tanulói csoportok megszervezése után – október 1-jéig a lelkipásztor, ill. az intézményvezető eljuttatja az egyházmegye espereséhez. Az adatlapok érvényességének feltételei az e szabályrendelet a 4-5. §-nak való megfelelés.
3. Az egyházmegye esperese az egyházmegye összesített adatait – a Zsinati Oktatási Iroda által augusztus 31-ig az Esperesi Hivatalba elektronikusan eljuttatott, kinyomtatott és hitelesített összesítő adatlapon – október 10-ig továbbítja az egyházkerületek valamint a Zsinati Oktatási Iroda számára, a december 31-ig eljuttatott adatlapokon a január 1-jei állapotnak megfelelő adatlapokat pedig január 15-ig továbbítja az egyházkerületnek, valamint a Zsinati Oktatási Iroda számára. Az október 10-i és a január 15-i határidők jogvesztő határidők.
4. A Zsinati Oktatási Iroda október 31-ig az országos összesítés elkészítésével kimutatja a megelőző tanév adataihoz képest bekövetkező a változásokat, s előterjesztést készít a Zsinat elnöksége számára a szeptember-december hónapokra érvényes csoport normatíva összegére.
5. A Zsinat elnöksége az állammal kötött támogatási szerződés hatályba lépése után határozatban hozza nyilvánosságra a szeptember-december hónapokra érvényes csoportnormatívát.

7. §

1. A 2/A § (1) bekezdése szerinti református hittanoktatás szervezésével összefüggő támogatás folyósítása a tárgyévet megelőző és a tárgyévi létszámjelentés adatai alapján történik a következő felosztásban:
2. A tárgyévet megelőző október 1-jei létszámadatok és a tárgyévi költségvetésben meghatározott csoport-normatíva alapján január-augusztus hónapokra,
3. a tárgyévi október 1-jei létszámadatok és a Zsinat elnökségének a 6. § (5) bekezdése szerinti határozatában meghatározott csoport-normatíva alapján szeptember-december hónapokra
4. Szeptember-október hónapokban – a január-augusztus havi adatok alapján – előlegfinanszírozás történik, mely összegek elszámolására november hónapban kerül sor.
5. A Zsinati Hivatal a támogatás összegét állami jogszabályok, ill. a támogatási szerződés által meghatározott részletekben és határidővel továbbítja az egyházkerületek számára.
6. Az egyházkerületek egyházkerületi szabályrendeletben meghatározott módon gondoskodnak a támogatás eljuttatásáról az egyházközségek, az egyházmegyék, a köznevelési intézmények vagy a hittanoktatók számára.
7. A támogatások kifizetésénél figyelembe kell venni a Rht feltételrendszerét.

8. §

1. A 7. § szerint folyósított támogatás fedezetet nyújt – egyházkerületi számfejtés esetén – a hittanoktatással kapcsolatosan felmerülő igazgatási költségekre, melyek mértéke egyházkerületi szinten maximum 3 % lehet.
2. A fennmaradó összegből kerülnek kiegyenlítésre a személyi kiadások, a hittanoktatót és a foglalkoztatót terhelő járulékok, valamint a dologi költségek.
3. A dologi költségekre fordítható összeg hittanoktatást szervező egyházközséget [a Rht. 11. § (1) bekezdése esetén az egyházmegyét] és a közoktatási intézményt illeti meg, így felelnek a dologi kiadások szabályos elszámolásáért is. A dologi kiadásokra a támogatás maximum 5 %-a használható fel.

**A támogatás elszámolása**

9. §

A január-augusztus havi és a szeptember-december havi csoport normatíva alapján a hittanoktató munkabérének, javadalmának, óradíjának – illetve a járulékoknak – a kifizetését úgy kell megtervezni, hogy a hittanoktatás éves támogatásának felhasználása tárgyévben megtörténjen.

10. §

A hittanoktatás támogatásának elszámolása állami jogszabályok és a támogatási szerződés vonatkozó szabályozásának alkalmazásával a következő rendben és határidőkkel történik:

A hittanoktatás szervezéséért felelős egyházközség lelkipásztora [a Rht. 11. § (1) bekezdése esetén az egyházmegye esperese], a református köznevelési intézmény intézményvezetője a tárgyévet követő január 15-ig köteles szakmai beszámolót és pénzügyi elszámolást készíteni és átadni (érkeztetési határidő) az egyházkerület részére.

Az egyházkerület a tárgyévet követő január 25-ig összesítést készít az egyházközségekből, egyházmegyékből, közoktatási intézményekből érkező szakmai beszámolókból és pénzügyi elszámolásokból, melyet átad (érkeztetési határidő) a Zsinati Oktatási Iroda számára.

A szakmai beszámolókból Zsinati Oktatási Iroda, a pénzügyi elszámolásokból Zsinati Hivatal Gazdasági és Pénzügyi Osztálya január 30-ig (érkeztetési határidő) összegzést készít, melyet átad a Zsinat elnöksége részére.

11. §

Az elszámolás formai követelményei:

1. A szakmai beszámolónak tartalmaznia kell a következő elemeket:
2. A hittanoktatás szervezésének személyi és tárgyi feltételei a hittanoktatás szervezéséért felelős egyházközségben illetve közoktatási intézményben, különös tekintettel a hittanoktatók alkalmazási feltételeire, a személyi kiadások indokoltságára.
3. Az elérni kívánt nevelési és oktatási célok és ezek teljesülése.
4. Amennyiben a hittanoktatás támogatásának felhasználását dologi kiadások is jelentették, ezen kiadások szakmai indoklása, különös tekintettel az oktatási segédeszközök szerepére a nevelési-oktatató munka hatékonyabbá tételében.
5. A pénzügyi elszámolásnak tartalmaznia kell a következő elemeket:
6. A személyi kiadások elszámolása tételes kimutatás készítésével történik, mely tartalmazza a hittanoktató nevét, a jogviszony jellegét, a kifizetések időszakát, a kifizetések éves összegét jogcím szerinti bontásban, a levont és befizetett járulékok éves összegét jogcím szerinti bontásban, az hittanoktatást szervező egyházközség vagy református köznevelési intézmény nevét, törzsszámát.
7. A dologi kiadások elszámolása tartalmazza az elszámolásra kötelezett nevére és székhelyére a tárgyévben kiállított és kiegyenlített ÁFÁ-s számla és a kifizetést tartalmazó bizonylatot (bankszámlakivonat vagy kiadási pénztárbizonylat) hitelesített másolatát, valamint egy összesítő táblázatot az elszámolásért felelős hitelesítésével.
8. Az igazgatási kiadások elszámolása az egyházkerület részéről az a)-b) pontokban meghatározott követelmények értelemszerű alkalmazásával történik.

**B) A kötelezően választható hit- és erkölcstan oktatás**

**A támogatás igénylése és folyósítása**

12. §

A kötelezően választható – 2/A § (2) bekezdése szerinti – református hit-és erkölcstanoktatás szervezésével összefüggő támogatás igénylésének eljárásrendje:

1. *Az „Adatlap az október 1-jei tényadatokról a kötelezően választható református hit és erkölcstan szervezéséhez (az állami iskolák 1-8. évfolyamán)”* c. nyomtatványt (illetve pót-adatlapot) a Zsinati Oktatási Iroda szeptember 15-ig közzéteszi a Magyarországi Református Egyház hivatalos honlapján, illetve eljuttatja elektronikusan a kötelezően választható hittanoktatást szervező egyházközségek számára.
2. A hittanoktatásért megszervezéséért felelős egyházközség a kötelezően választható hit- és erkölcstan szervezéséhez kapcsolódó adatlapot (illetve pót-adatlapot) az október 1-jei állapotnak megfelelő adattartalommal, az egyházközség képviseletére jogosult személy hitelesítésével eredeti példányban október 10-ig juttatja el a Zsinati Oktatási Iroda számára.
3. Az adatlapok eljuttatásának határideje jogvesztő, melynek megállapításához a postára adás időpontja az irányadó.
4. Amennyiben az adatközlés hitelesítése biztosítható, a létszámjelentés a megadott határidőig online is teljesíthető.
5. A Zsinati Oktatási Iroda október 31-ig gondoskodik az átlagbér alapú támogatás és a hit- és erkölcstan oktatáshoz kapcsolódó tankönyvtámogatás igényléséről, s ugyanezen időpontig tájékoztatást ad az egyházmegyék és az egyházkerületek számára a kötelezően választható hittanoktatás összesített adatairól.

13. §

1. A megszűnő illetve szünetelő hittancsoportokról a hittanoktatás szervezéséért felelős egyházközség 8 napon belül változásjelentést küld a Zsinati Oktatási Iroda számára.
2. *Az „Adatlap a február 1-jei tényadatokról a kötelezően választható református hit és erkölcstan szervezéséhez (az állami iskolák 1-8. évfolyamán)”* c. nyomtatványt, illetve az *„Adatlap az október 1-jei becsült adatokról a kötelezően választható református hit és erkölcstan szervezéséhez (az állami iskolák 1-8. évfolyamán)”* c. nyomtatványt (illetve pót-adatlapot) a Zsinati Oktatási Iroda január 20-ig illetve május 20-ig közzéteszi a Magyarországi Református Egyház hivatalos honlapján, illetve eljuttatja elektronikusan a kötelezően választható hittanoktatást szervező egyházközségek számára.
3. A hittanoktatásért megszervezéséért felelős egyházközség a létszámváltozásról szóló jelentését a február 1-jei állapotnak megfelelő adattartalommal, illetve az október 1-jére becsült létszámadatokkal, az egyházközség képviseletére jogosult személy hitelesítésével eredeti példányban február 10-ig illetve június 10-ig juttatja el a Zsinati Oktatási Iroda számára
4. A Zsinati Oktatási Iroda június 30-ig és október 31-ig pótigénylést vagy lemondást nyújt be az államkincstárhoz.

14. §

1. A kötelezően választható hit- és erkölcstan oktatás szervezésével összefüggő átlagbér alapú támogatás folyósítása a tárgyévet megelőző október 1-jei létszám- és csoportadatok, valamint a június 30-i és október 31-i változásjelentések adatai alapján történik.
2. A Zsinati Oktatási Iroda a 16. §-ban rögzített közvetett kifizetés esetében 1 banki napon belül gondoskodik az átlagbér alapú támogatásnak az egyházközségekhez történő utalásáról az egyházközségi létszám- és csoportadatok alapján.
3. Az átlagbér alapú támogatás az egyházközség által az állami általános iskolában az erkölcstan helyett választható hit- és erkölcstan oktatásával összefüggő személyi juttatások, azok járulékai és az ellátottak pénzbeli juttatásai finanszírozására használható fel.
4. A hit- és erkölcstan oktatáshoz kapcsolódó tankönyvtámogatás az állami általános iskolában az erkölcstan helyett választható hit- és erkölcstan oktatásával összefüggő tankönyvek biztosítására használható fel az állami költségvetési törvényben meghatározott feltételekkel.
5. A kötelezően választható hit- és erkölcstanoktatáshoz kapcsolódó egyéb költségvetési támogatás az állami költségvetési törvényben és a Magyarországi Református Egyház költségvetésében meghatározott módon használható fel.

15. §

1. A kötelezően választható hit- és erkölcstan oktatás átlagbér alapú támogatásának kifizetéseiről – a 16. §-ban szabályozott kivétellel – a Zsinati Hivatal gondoskodik. A Zsinati Hivatal Gazdasági és Pénzügyi Osztálya, valamint a Zsinati Oktatási Iroda jogosult a hittanoktatókkal kapcsolatos személyes adatok nyilvántartására, s felel az adatkezelés biztonságáért.
2. A Rht. 6. § (1) bekezdése alapján hittanoktatásban közreműködő önálló lelkipásztor illetve a nem önálló lelkipásztor számára az egyházi szolgálati jogviszony alapján a kifizetés a Magyarországi Református Egyház lelkészeinek ellátásáról és a Nyugdíjintézetről szóló 2002. évi II. törvény [a továbbiakban Nytv] szabályainak alkalmazásával történik. A Magyarországi Református Egyház a Nytv. 4. § szerinti állásfenntartónak minősül, a járulékok megfizetésére a Nytv. 49-50. §-a az irányadó. A Magyarországi Református Egyház a kötelezően választható hit- és erkölcstan oktatást végző lelkipásztornak díjlevél-kiegészítést ad.
3. Nem lelkészi jellegű hit- és erkölcstan oktatókkal legalább 18 tanóra esetén munkaviszony, egyéb esetben megbízási jogviszony létesítendő. A munkaszerződés és a megbízási szerződés 2 példányban készül.
4. (3) bekezdés szerinti munkaviszony határozott időre, egy tanévre (szeptember 1-augusztus 31.) szól.
5. A (2)-(3) bekezdés szerinti kifizetések alapja havidíj (munkaviszony esetén munkabér), melyet a létszám- és csoportadatok alapján a Zsinati Tanács állapít meg a következő szempontok figyelembe vételével:
	1. az állami költségvetés a hit- és erkölcstanoktatás támogatására az átlagbér alapú támogatáson felül más költségvetési támogatást is megállapíthat;
	2. a havidíj, munkabér a hit- és erkölcstan oktatásban részvevő csoportok eltérő létszáma alapján differenciáltan is megállapítható;
	3. az előzetesen megállapított havidíjon felül szeptember és december hónapokban – a támogatás teljes felhasználása érdekében – pótkifizetés is megállapítható
6. A havidíj ill. munkabér tartalmazza a hit- és erkölcstanoktatással összefüggő valamennyi költséget, a hittanoktató további költségelszámolásra nem jogosult.
7. A havidíjak ill. munkabérek kifizetése a tárgyhót követő hónap 10. napjáig történik.
8. A teljesítésigazolásokat, munkaidő-nyilvántartásokat a hit- és erkölcstan oktatást szervező egyházközségek képviseletére jogosult személyek hitelesítésével a tárgyhót követő hónap első munkanapján kell eljuttatni a Zsinati Oktatási Iroda számára. A teljesítésigazoláshoz, munkaidő-nyilvántartáshoz szükséges nyomtatványt a Zsinati Oktatási Iroda a Magyarországi Református Egyház hivatalos honlapján teszi közzé.
9. Amennyiben a hit- és erkölcstan tanóra a tanítási napon az intézmény által szervezett tanórán kívüli foglalkozásra, egyéb iskolai programra, illetve tanítás nélküli munkanapra tekintettel, vagy egyéb igazolható okból marad el, a teljesítés elmaradása igazoltnak tekinthető. A tanóra teljesítése elmaradásának okát a teljesítésigazoláson fel kell tüntetni.
10. Abban az esetben, ha a tantárgyfelosztás szerinti éves tanórák 10 %-a igazolatlanul marad el, július és augusztus hónapra a havidíj kifizetése nem teljesíthető.

16. §

1. Kivételes esetben nem lelkészi jellegű hittanoktatóval a hit- és erkölcstanoktatást szervező egyházközség – a fakultatív hittanoktatás és a kötelezően választható hit- és erkölcstan oktatás összehangolása érdekében – munkaszerződést köthet. A munkaszerződés megkötéséhez ki kell kérni az illetékes egyházmegye elnökségének előzetes hozzájárulását. Az egyházközség a munkaszerződés és az egyházmegye hozzájárulásának másolati példányát szeptember 10-ig eljuttatja a Zsinati Oktatási Iroda számára.
2. Amennyiben a hit- és erkölcstan oktatást az egyházközség munkaszerződéssel alkalmazott hittanoktató bevonásával végzi, a munkavállaló által ellátott tanulói csoportok létszámának megfelelő támogatást a Zsinati Oktatási Iroda a 14. § (2) bekezdésnek megfelelően juttatja el az egyházközség számára.
3. Amennyiben egy egyházkerület a kötelezően választható hit- és erkölcstanoktatás szervezésével kapcsolatos kifizetések végzését illetékességi területén teljeskörűen – mind a lelkészi és/vagy mind a nem lelkészi hittanoktatók vonatkozásában – átvállalja, úgy az egyházkerület hittanoktatói által ellátott tanulói csoportok létszámának megfelelő támogatást a Zsinati Oktatási Iroda a 14. § (2) bekezdésnek megfelelően juttatja el az egyházközség számára.
4. A támogatás felhasználására a 14. § (3) bekezdése az irányadó.

**A támogatás elszámolása**

17. §

1. Az elszámolás formai és tartalmi követelményeit az állami költségvetési törvény és a nemzeti köznevelési törvény végrehajtásáról szóló 229/2012. (VIII.28.) Kormányrendelet határozza meg.
2. Az elszámolás alapja a 14. § (1) bekezdése szerinti tanuló- és csoportlétszám.
3. Az elszámoláshoz csatolni kell a hittanoktatóval kapcsolatban – a 16. § szerinti közvetett kifizetés esetén – a hittanoktatásért felelős egyházközség vagy az egyházkerület nyilatkozatát arról, hogy az illetmények, bérek és ezek járulékai megfizetésre kerültek. E nyilatkozatot az egyházközség, egyházkerület illetőleg a kifizetőhely a tárgyévet követő január hó 20. napjáig juttatja el a Zsinati Oktatási Iroda számára.
4. E nyilatkozat hiányában, valamint a 14. § (6) bekezdésében és a 13. §-ban szabályozott adatszolgáltatás elmaradása esetén az átlagbér alapú támogatás, illetőleg a tankönyvtámogatás folyósításakor az adott egyházközség által jelentett tanulói létszámot a továbbiakban figyelmen kívül kell hagyni, s a 16. § szerinti egyházközség elszámolásával érintett támogatást haladéktalanul vissza kell vonni.

**V. A hittanoktatás tankönyvellátása**

18. §

1. A református és a nem református fenntartású egyházi iskola a tankönyvrendelés során, a többi tankönyv rendelésével egyidejűleg jelzi a következő tanévi taneszköz-szükségletét. A pótrendelésre illetve a visszáruzásra az állami jogszabályban meghatározott normák az irányadóak.
2. Az állami iskolában szervezett kötelezően választható hit- és erkölcstanoktatás taneszköz szükségletét a szervező egyházközség a június 10-i adatszolgáltatással egyidejűleg közli – a következő tanév október 1-jei becsült adatainak megadásával – a Zsinati Oktatási Irodával. A tankönyvek és egyéb taneszközök terjesztése a következő rendben történik:
	1. Az állami költségvetésben meghatározott hit- és erkölcstan tankönyvtámogatás felhasználása központilag, református hit- és erkölcstan tankönyvbázis kialakításával és működtetésével történik.
	2. Az október 1-jei becsült adatok alapján június 30-ig a Magyarországi Református Egyház megrendeli a MRE Kálvin János Kiadójától [a továbbiakban: *Kiadó*] a hit- és erkölcstan tankönyvtámogatásból valamint a MRE tárgyévi költségvetésének – a református hit- és erkölcstan tankönyvbázis kiépítésére és működtetésére elkülönített – támogatásából fedezhető és szükséges taneszközöket. A hit- és erkölcstan tankönyvtámogatás megérkezését követően – előlegszámla benyújtása ellenében – a Zsinati Hivatal az állami tankönyvtámogatást átutalja a Kiadó számára.
	3. A Kiadó augusztus 25-ig gondoskodik a taneszközöknek az eljuttatásáról a hit- és erkölcstan oktatást szervező egyházközségek számára.
	4. Az egyházközség pótrendelését illetve visszáru-igényét szeptember 1-10. között juttathatja el a Zsinati Oktatási Irodához, ami alapján az Oktatási Iroda szeptember 15-ig közli a Kiadóval az igényeket. A pótrendelés illetve visszáru-igény kizárólag a tanév eleji létszámváltozásból illetve a csoportösszevonásból eredhet. A Kiadó szeptember 30-ig fogadja a visszárut és október 15-ig teljesíti a pótrendeléseket. A visszáru Kiadóhoz történő továbbításáról az egyházközség, a pótrendelés egyházközségekhez történő eljuttatásáról a Kiadó gondoskodik. A pótrendelés teljesítése után 30 napon belül kerülhet sor az elszámoló számla benyújtására a megrendelő számára.
	5. A református hit- és erkölcstan tankönyvbázis a Magyarországi Református Egyház tulajdonában lévő, azonban az egyházközségek kezelésébe adott tartós tankönyvek összessége, melyekről a Zsinati Oktatási Iroda és az egyházközség közös nyilvántartást vezet. A nyilvántartásban az október 10-i és a június 10-i adatszolgáltatással egyidejűleg – az Oktatási Iroda és az egyházközség hitelesítésével – rögzíteni kell a tanévi nyitó és a tanévi záró tartós tankönyvállományt. A tanévi záró tankönyvállomány megállapításánál maximum 10 %-os amortizáció számolható el.
	6. A kötelezően választható hit- és erkölcstan oktatást szervező egyházközség csak akkor igényelhet tartós tankönyvet ingyenes tankönyvellátásra jogosult tanulói számára amennyiben az ilyen tanulók száma meghaladja a kezelésében lévő tankönyvek megelőző tanévi záró példányszámát, s csak a különbség erejéig.
	7. A református hit- és erkölcstan tankönyvbázis tartós tankönyv állománya kizárólag a kötelezően választható hit- és erkölcstan oktatás keretei között adható tovább a tanuló használatába, melyért használati díj nem állapítható meg.
	8. A tartós tankönyvek, a kísérleti tankönyvek és a feladatgyűjtemények példányainak a tanuló részére történő átadásáról átvételi lap készül, melyet a hittanoktatást szervező egyházközség őriz. E dokumentumot ellenőrzéskor az egyházközség a tankönyvtámogatás felhasználását ellenőrző hatóság rendelkezésére bocsátja.
	9. A tartós tankönyveknek az elszámolható amortizáció feletti rongálódásából adódó kötelező pótlásáról, valamint az ingyenes tankönyvre nem jogosult tanulók tankönyveinek, illetve a szaktanári példányok beszerzéséről az egyházközség gondoskodik.
	10. A Kiadó ill. a Református Pedagógiai Intézet a tartós tankönyv tartalmát érintő módosított kiadáshoz beszerzi a Zsinat elnökségének előzetes hozzájárulását.
	11. A református hit- és erkölcstan tankönyvbázis megszüntetéséről, a tankönyvállomány további sorsáról a Zsinati Tanács – az állami költségvetés függvényében – a tanévet megelőző február 28-ig hozza meg döntését.
3. A fakultatív hittanoktatás taneszközeit az egyházközség a Kiadónál rendelheti meg a Kiadó által meghatározott módon és feltételek mellett. A taneszközök igénylésének határideje szeptember 20.

**VI. A hittanoktatás támogatása felhasználásának ellenőrzése**

19. §

(1) A hittanórák megtartásának folyamatos ellenőrzésére a teljesítés igazolására jogosult személy köteles.

(2) Az egyházkerület részéről a hittanoktatás felügyeleti ellenőrzése egyházkerületi szabályrendeletben meghatározott módon történik. A szakmai ellenőrzés előre bejelentett módon, előre közzétett szempontok alapján történik. Az adminisztráció ellenőrzését nem kell előzetesen egyeztetni.

(3) Az adminisztráció helyszíni ellenőrzése során, az óralátogatás alkalmával ellenőrizni kell a csoportlétszámot, a tanügyi dokumentációt és az óralátogatás tényét be kell jegyezni a haladási naplóba.

(4) Amennyiben a nem lelkészi hittanoktató esetén a lelkész, lelkészi hittanoktató esetén az esperes ismételt vagy súlyos hiányosságot tárt fel, akkor arról – a szolgálati út betartásával – az egyházkerületet tájékoztatja.

(5) A Zsinati Hivatal Gazdasági és Pénzügyi Osztálya az éves pénzügyi elszámolásokat ellenőrzi.

**Vegyes és záró rendelkezések**

20. §

1. A ZST-137/2011.12.07. számú zsinati tanácsi határozattal elfogadott a Magyarországi Református Egyház hittanoktatási támogatás igénylésének, folyósításának és elszámolásának rendjéről szóló szabályrendelet 2012. január 1-jén lépett hatályba.
2. A ZST-275/2013.11.13. számú zsinati tanácsi határozattal elfogadott a Magyarországi Református Egyház hittanoktatási támogatás igénylésének, folyósításának és elszámolásának rendjéről szóló módosított szabályrendelet 2013. december 1-jén lépett hatályba.
3. A ZST-365/2014.05.28. számú zsinati tanácsi határozattal elfogadott a Magyarországi Református Egyház hittanoktatási támogatás igénylésének, folyósításának és elszámolásának rendjéről szóló módosított szabályrendelet 2014. június 1-jén lépett hatályba.
4. A 19. § (2)-(3) bekezdésében rögzített ellenőrzés feltételeit 2015. szeptember 1-jével kell megteremteni.
5. A ZST-43/2015.06.10. számú zsinati tanácsi határozattal elfogadott a Magyarországi Református Egyház hittanoktatási támogatás igénylésének, folyósításának és elszámolásának rendjéről szóló módosított szabályrendelet 2015. szeptember 1-jén lép hatályba.
6. **A ZsT-71/2016.02.17. számú zsinati tanácsi határozattal elfogadott a Magyarországi Református Egyház hittanoktatási támogatás igénylésének, folyósításának és elszámolásának rendjéről szóló módosított szabályrendelet 2016. március 1-jén lép hatályba.**

**A Magyarországi Református Egyház hittanoktatási támogatás igénylésének, folyósításának és elszámolásának rendjéről szóló módosított szabályrendeletet megállapította a Magyarországi Református Egyház Zsinati Tanácsa ZsT-71/2016.02.17. számú határozatával.**

**A ZSINATI TANÁCS HATÁROZATA A ZSINATI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSÁRÓL (ZS.T- 72/2016.02.17.)**

1. A Zsinati Tanács elfogadja a Zsinati Hivatal szervezeti és működési szabályzatának 4.1.13; 4.1.14. és 4.6.19. alponttal történő kiegészítését valamint a 4.6.14. alpont törlését.
2. A módosítással egységes szerkezetbe foglalt szabályzat 2016. február 17-vel lép hatályba.

*„4.1.13. A Református Közéleti Kulturális Központ titkárságának operatív irányítása és felügyelete.*

*4.1.14 A Jogi Osztály vezetőjének akadályozatása esetén kiadmányozza az egyházfőhatósági igazolásokat.*

*4.6.19. Az egyházfőhatósági igazolások kiadása az osztályvezető kiadmányozásával.”*

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A Zsinati Tanács határozata A REFORMÁTUS KÖZÉLETI ÉS KULTURÁLIS KÖZPONT ALAPÍTVÁNY ÉS A REFORMÁTUS MISSZIÓI ALAPÍTVÁNY ÜGYÉBEN TETT LÉPÉSEKRŐL (ZS.T- 73/2016.02.17.)**

A Zsinati Tanács a Református Közéleti és Kulturális Központ Alapítvány és a Református Missziói Alapítvány ügyében tett eddigi lépésekről szóló tájékoztatót elfogadja.

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA A KÁROLYI-CSEKONICS PALOTAEGYÜTTESNEK (1088 BUDAPEST, MÚZEUM U. 17. ÉS 1088 BUDAPEST, REVICZKY U. 6.) A MAGYARORSZÁGI REFORMÁTUS EGYHÁZ TULAJDONÁBA ADÁSÁRÓL (ZS.T- 74/2016.02.17.)**

1. A Magyarországi Református Egyház Zsinati Tanácsa üdvözli a Kormány azon szándékát, hogy a Magyar Állam tulajdonában lévő Károlyi-Csekonics Palotaegyüttes tulajdonjogát, annak teljes körű felújítását követően, ingyenesen a Magyarországi Református Egyház tulajdonába kívánja adni a Károli Gáspár Református Egyetem oktatási céljai megvalósítása érdekében.
2. A Zsinati Tanács felhatalmazza a Zsinat Elnökségét – dr. Szabó István lelkészi elnököt és dr. Huszár Pál világi elnököt –, hogy a Magyarországi Református Egyház képviseletében eljárva, a Magyar Állam tulajdonában lévő Károlyi-Csekonics Palotaegyüttes (1088 Budapest, Múzeum u. 17. és 1088 Budapest, Reviczky u. 6.) tulajdonjogának a Magyarországi Református Egyház részére történő ingyenes átruházása jogügylet előkészítése érdekében a szükséges szándéknyilatkozatokat, együttműködési megállapodásokat Magyarország Kormánya képviselőivel aláírják.

Határidő: folyamatos

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA A KÖTELEZŐEN VÁLASZTHATÓ HIT- ÉS ERKÖLCSTAN OKTATÁS KÖZVETLEN KIFIZETÉSEI CSOPORTDÍJÁNAK MEGÁLLAPÍTÁSÁRÓL (ZS.T- 75/2016.02.17.)**

**I.** A Magyarországi Református Egyház Zsinati Tanácsa a Magyarországi Református Egyház hittanoktatási támogatás igénylésének, folyósításának és elszámolásának rendjéről szóló többször módosított ZST-137/2011.12.07. szabályrendelet 15. § (5) bekezdés felhatalmazása alapján az állami iskolák 1-3., 5-7. és a hatévfolyamos gimnáziumok 7-8. évfolyamán kötelező erkölcstan helyett választható hit- és erkölcstan oktatás havidíját a közvetlen kifizetések terén a 2016. január 1-jétől a következőképp állapítja meg:

**1) LELKIPÁSZTOROK ÉS VILÁGI MEGBÍZOTTAK CSOPORTDÍJAI**

a) 2016. január 1-június 30.

|  |  |  |
| --- | --- | --- |
|  | **A csoport létszáma** | **Bruttó havidíj** |
| 1. | 8 fős, vagy ezt meghaladó tanulói létszámú csoport | 15.383 Ft/csoport/hó |
| 2. | 8 fő tanulói létszámot el nem érő csoport | 12.718 Ft/csoport/hó |

A 2015/16. tanévben kötött díjlevél-kiegészítések és megbízási szerződések hatálya 2016. június 30-án megszűnik.

b) 2016. szeptember 1-jétől a csoportdíjak végleges megállapításig előlegként:

|  |  |  |
| --- | --- | --- |
|  | **A csoport létszáma** | **Bruttó havidíj** |
| 1. | 8 fős, vagy ezt meghaladó tanulói létszámú csoport | 13.970 Ft/csoport/hó |
| 2. | 8 fő tanulói létszámot el nem érő csoport | * 1. Ft/csoport/hó
 |

**2) MUNKAVÁLLALÓK CSOPORTDÍJAI**

a) 2016. január 1-augusztus 31.

|  |  |  |
| --- | --- | --- |
|  | **A csoport létszáma** | **Bruttó havidíj** |
| 1. | 8 fős, vagy ezt meghaladó tanulói létszámú csoport | 11.538 Ft/csoport/hó |
| 2. | 8 fő tanulói létszámot el nem érő csoport | 9.538 Ft/csoport/hó |

b) 2016. szeptember 1-jétől a csoportdíjak végleges megállapításig előlegként:

|  |  |  |
| --- | --- | --- |
|  | **A csoport létszáma** | **Bruttó havidíj** |
| 1. | 8 fős, vagy ezt meghaladó tanulói létszámú csoport | 11.538 Ft/csoport/hó |
| 2. | 8 fő tanulói létszámot el nem érő csoport | 9.538 Ft/csoport/hó |

**II.** A közvetett kifizetőhelyeknek a létszám alapú átlagbér alapú támogatáson felül 2016. január 1-jétől kifizetendő összeg – 2016. szeptember 1-jétől előlegként – a kiscsoportok támogatása terhére 1.191 Ft/csoport/hó.

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA L.ZS. EGYSZERI NYUGDÍJ-KIEGÉSZÍTÉS KÉRELME TÁRGYÁBAN (ZS.T- 76/2016.02.17.)**

1. A Zsinati Tanács támogatja L. Zs. egyszeri nyugdíj-kiegészítés iránt beterjesztett méltányossági kérelmét.
2. A Zsinati Tanács felkéri a Zsinat Elnökségét, hogy az 1.800.000 Ft-os kifizetést a Magyarországi Református Egyház „Lelkészek szociális segélyezése” költségvetési sor (II.8.1.2) terhére biztosítsa.

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A Zsinati Tanács határozata A MAGYARORSZÁGI REFORMÁTUS EGYHÁZ KÖZEGYHÁZI INTÉZMÉNYEINEK 2016. ÉVI KÖLTSÉGVETÉSÉRŐL (ZS.T- 77/2016.02.17.)**

1. A Zsinati Tanács az MRE Bethesda Gyermekkórház 2016. évi költségvetését 1 935 936 000,- Ft bevételi és 1 935 936 000,- Ft kiadási összeggel fogadja el.***ZS.T.–* 77/1/2016.02.17.**
2. A Zsinati Tanács a Református Missziói Központ 2016. évi költségvetését 127 176 450,- Ft bevételi és 127 176 450,- Ft kiadási összeggel fogadja el.***ZS.T -*77/2/2016.02.17.**
3. A Zsinati Tanács a Szeretetszolgálati Iroda  2016. évi költségvetését 9 020 593 026,- Ft bevételi és 9 020 593 026,- Ft kiadási összeggel fogadja el.***ZS.T.-* 77/3/2016.02.17.**
4. A Zsinati Tanács a Kálvin János Kiadó 2016. évi költségvetését 304 573 000,- Ft bevételi és 304 573 000,- Ft kiadási összeggel fogadja el.***ZS.T.-* 77/4/2016.02.17.**
5. A Zsinati Tanács a Reformátusok Lapja 2016. évi költségvetését 114 323 000,- Ft bevételi és 114 323 000,- Ft kiadási összeggel fogadja el.***ZS.T. -*77/5/2016.02.17.**
6. A Zsinati Tanács a Református Pedagógiai Intézet 2016. évi költségvetését 148 538 000,- Ft bevételi és 148 538 000,- Ft kiadási összeggel fogadja el.***ZS.T.-* 77/6/2016.02.17.**
7. A Zsinati Tanács a Református EGYMI 2016. évi költségvetését 837 404 394,- Ft bevételi és 837 404 394,- Ft kiadási összeggel fogadja el.***ZS.T -*77/7/2016.02.17.**
8. A Zsinati Tanács a Károli Gáspár Református Egyetem 2016. évi költségvetését 3 905 842 700,- Ft bevételi és 3 905 842 700,- Ft kiadási összeggel fogadja el.***ZS.T.-* 77/8/2016.02.17*.***
9. A Zsinati Tanács a Református Lelkészi Nyugdíjintézet 2016. évi költségvetését 1 615 050 000,- Ft bevételi és 1 615 050 000,- Ft kiadási összeggel fogadja el.***ZS.T.-* 77/9/2016.02.17.**
10. A Zsinati Tanács a Wáli István Református Cigány Szakkollégium 2016. évi költségvetését 87 605 476,- Ft bevételi és 87 605 476,- Ft kiadási összeggel fogadja el.***ZS.T.-* 77/10/2016.02.17.**
11. A Zsinati Tanács a Budapesti Református Cigány Szakkollégium 2016. évi költségvetését 131 606 667,- Ft bevételi és 131 606 667,- Ft kiadási összeggel fogadja el.***ZS.T.-* 77/11/2016.02.17.**

Budapest, 2016. február 17.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |